CELEX: E2009P0003
Language: da
Date: 2009-04-01 00:00:00
Title: Sag anlagt den 1. april 2009 af EFTA-Tilsynsmyndigheden mod Fyrstendømmet Liechtenstein — (Sag E-3/09)

30.4.2009   
            
            
               DA
            
            
               Den Europæiske Unions Tidende
            
            
               C 99/10
            
         Sag anlagt den 1. april 2009 af EFTA-Tilsynsmyndigheden mod Fyrstendømmet Liechtenstein
   (Sag E-3/09)
   2009/C 99/08
   Den 1. april 2009 anlagde EFTA-Tilsynsmyndigheden, repræsenteret af Bjørnar Alterskjær og Ólafur Jóhannes Einarsson som partsrepræsentanter for EFTA-Tilsynsmyndigheden, Rue Belliard 35, B-1040 Bruxelles, sag mod Fyrstendømmet Liechtenstein ved EFTA-domstolen.
   EFTA-Tilsynsmyndigheden anmoder EFTA-Domstolen om at fastslå følgende:
   
               1)
            
            
               Det fastslås, at Fyrstendømmet Liechtenstein ved inden for den foreskrevne frist ikke at have vedtaget eller underrettet Tilsynsmyndigheden om de foranstaltninger, der er nødvendige for at gennemføre den retsakt, der er nævnt i pkt. 7b i bilag IX til Aftalen om Det Europæiske Økonomiske Samarbejdsområde (Europa-Parlamentets og Rådets direktiv 2005/68/EF af 16. november 2005 om genforsikringsvirksomhed og om ændring af Rådets direktiv 73/239/EØF, 92/49/EØF samt direktiv 98/78/EF og 2002/83/EF), som tilpasset til EØS-aftalen ved Protokol 1 hertil, har tilsidesat sine forpligtelser i henhold til artikel 64, stk. 1, i ovennævnte retsakt og EØS-aftalens artikel 7
               og
            
         
               2)
            
            
               Fyrstendømmet Liechtenstein tilpligtes at betale sagsomkostningerne.
            
         
      Retlige og faktiske omstændigheder samt anbringender:
   
   
               —
            
            
               Denne sag vedrører undladelse af at gennemføre direktivet om genforsikringsvirksomhed.
            
         
               —
            
            
               EFTA-Tilsynsmyndigheden anfører, at Fyrstendømmet Liechtenstein ikke har forelagt nogen oplysninger, der viser, at direktivet er blevet gennemført i Liechtensteins lovgivning.
            
         
               —
            
            
               EFTA-Tilsynsmyndigheden anfører, at Fyrstendømmet Liechtenstein ikke har bestridt, at direktivet ikke er blevet gennemført.